CELEX: 62014TN0710
Language: hu
Date: 2014-10-06 00:00:00
Title: T-710/14. sz. ügy: 2014. október 6-án benyújtott kereset – Herbert Smith Freehills kontra Tanács

17.11.2014   
            
            
               HU
            
            
               Az Európai Unió Hivatalos Lapja
            
            
               C 409/63
            
         2014. október 6-án benyújtott kereset – Herbert Smith Freehills kontra Tanács
   (T-710/14. sz. ügy)
   2014/C 409/84
   Az eljárás nyelve: angol
   
      Felek
   
   
      Felperes: Herbert Smith Freehills LLP (London, Egyesült Királyság) (képviselő: P. Wytinck ügyvéd)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Unió Tanácsának 2014. július 23-i, 18/c/01/14 határozatát, és
            
         
               —
            
            
               kötelezze a Tanácsot a felperesnél a jelen eljárásban felmerült költségek viselésére.
            
         
      Jogalapok és fontosabb érvek
   
   Jelen keresetében a felperes a 2014. július 23-i, 18/c/01/14 tanácsi határozatát megsemmisítését kéri, amellyel a Tanács elutasította a felperes a tagállamoknak a dohánytermékek és kapcsolódó termékek gyártására, kiszerelésére és értékesítésére vonatkozó törvényi, rendeleti és közigazgatási rendelkezései közelítéséről és a 2001/37/EK irányelv hatályon kívül helyezéséről szóló 2014. április 3-i 2014/40/EU európai parlamenti és tanácsi irányelv (1) elfogadásával kapcsolatos bizonyos dokumentumokhoz az 1049/2001 rendelet (2) alapján történő hozzáférés iránti megerősítő kérelmét.
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap arra vonatkozik, hogy a Tanács megsértette az 1049/2001 rendelet 4. cikke (2) bekezdésének második francia bekezdését azáltal, hogy i) a Tanács által azonosított nem minden dokumentum tartozik a jogi tanácsadás védelmére vonatkozó védelem hatálya alá, és ii) nyomós közérdek fűződik a felperes dokumentumokhoz való hozzáférés iránti kérelmével érintett dokumentumok közzétételéhez.
            
         
               2.
            
            
               A második jogalap arra vonatkozik, hogy a Tanács megsértette az 1049/2001 rendelet 4. cikkének (6) bekezdését azáltal, hogy nem biztosított részleges hozzáférést a kért dokumentumokhoz.
            
         
               3.
            
            
               A harmadik jogalap arra vonatkozik, hogy a Tanács nyilvánvaló értékelési hibát követett el a felperes dokumentumokhoz való hozzáférés iránti kérelmének terjedelmét illetően.
            
         
      (1)  HL 2014., L 127, 1. o.
   
      (2)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).